

*THEOT Hosea in Davies Axum Zion 3*

Ff. 1B, 2A, 2B, 3, 4, 5, 6A
For the book of Hosea, the following people were involved in creating first, second, and third drafts of the transcription: Alice Bellis, Jeremy Brown, Steve Delamarter, Garry Jost, and Shaun Short; Draft 4, Trankribus; the following workers were involted in creating fifth, sixth, and seventh drafts: Abenet Bedilu, Wondeson Eshetu, Hiwot Samuel, Nardos Worku, Abenezer Hussen, and Daniel Alem; Draft 8 Hiwot Samuel; Draft 9, Daniel Assefa; Draft 10, Ralph Lee.

*Nota Bene*: For further cataloguing details see [The William F. Macomber, "Catalogue of Ethiopian manuscripts... from microfilms in the collection of Dr. Donald Davies...," (unpublished manuscript, 1979), 14-22](https://archive.org/details/macomber-catalogue-eth-mss-abba-garima). The Images can be viewed at vHMML at <https://w3id.org/vhmml/readingRoom/view/833052>

Hos 1:1 ቃለ እግዚአብሔር ዘኮነ ኀበ ሆሴዕ ወልደ ብ[ዔ]ሬም በመዋዕለ ዖዝያን ወዮአታም ወአካዝ ወሕዝቅያስ ነገሥተ ይሁዳ በመዋዕለ ኢዮርብዓም ወልደ ዮአብ ንጉሠ እስራኤል

Hos 1:2 ቀዳሜ ቃሉ ለእግ[ዚ]አብሔር ኀበ ሆሴዕ ወይቤሎ እግዚአብሔር ሖር ወአውስብ ብእሲተ [በ]እሲተ ዘማ ወደቂቀ ዘማ እስመ ዘምዎ ትዜሙ ምድር እምድኅረ እግዚአብሔር

Hos 1:3 ወሖረ ወአውሰበ ጎሞርሃ ወለተ ቤዴልይም ወፀንሰት ወወለደት ሎቱ ወልደ

Hos 1:4 ወይቤሎ እግዚአብሔር ስምዮ ስሞ ኢይዝራኤል እስመ ዓዲ ኅዳጠ ወእትቤቀል ደሞ ለኢይዝራኤል እምቤተ ይሁዳ ወእሥዕር መንግሥተ እምቤተ እስራኤል

Hos 1:5 ወይከውን ይእተ አሚረ እቀጠቅጥ ቀስተ እስራኤል በቈላተ ይዝራኤል

Hos 1:6 ወፀንሰንሰት ካዕበ ዳግመ ወወለደት ወለተ ወይቤሎ እግዚአብሔር ስምያ ስማ ኢስህልት እስመ ኢይደግም እንከ ተሣህሎቶሙ ለቤተ እስራ(ኤ)ል ዳእሙ ተናክሮ እትናከሮሙ

Hos 1:7 ወኢ(ይሠ)ሎሙ ለደቂቀ ይሁዳ ወኢ(ያ)ድኀኖሙ እግዚኣብሔር አምላኮሙ ወኢያድኅኖሙ በቀስት ወበኵናት ወኢበሰረገላ ወኢበጸባኢት ወኢበአፍራስ ወኢበመስተጽዕናን

Hos 1:8 ወአኅደግዋ ጥበ ለኢስህልት ወፀንሰት ዳግመ ወእምድኅረ ፀንሰት በከርሣ ወወለደት {ወ}ወልደ

Hos 1:9 ወይቤሎ ስምዮ ስሞ ኢሕዝብየ እስመ አንትሙኒ ኢኮንክሙ ሕዝብየ ወአነሂ አኮ ለክሙ

Hos 1:10 ወይከውን ኆልቆሙ ለደቂቀ እስራኤል ከመ ኆፃ ባሕር ዘኢይሰፈር ወኢይትኆለቍ ወይከውን በውእቱ ብሔር በኀበ ይብልዎሙ ኢኮንክሙ ሕዝብየ አንትሙ ትሰመዩ ውሉደ እግዚአብሔር ሕያው

Hos 1:11 ወእምዝ ይትጋብኡ ደቂቀ ይሁዳ ወደቂቀ እስራኤል ኅቡረ ወይሠይሙ ሎሙ አሐደ መልአከ ወያዐርጉ እምድሮሙ እስመ ዐቢይ ዕለቱ ለኢይዝራኤል

Hos 2:1 ወበልዎ ለእኁክሙ ሕዝብየ ወለእኅትክሙ ስህልት

Hos 2:2 ተዋቀሥዋ ለእምክሙ እስመ ይእቲኒ ኢኮነት ብእሲትየ ወአነኒ ኢኮንኩ ምታ ወናሁ እስዕር ዝሙታ እምቅድመ ገጽየ ወመሐዛኒሃ እማእከለ ኣጥበቲሃ

Hos 2:3 ወእቀፍጻ ዕራቃ ወእሬስያ ከመ መዋዕለ ንእሳ ወእገብራ ከመ በድው ወእሬስያ ከመ ምድር ዘአልቦ ማይ ወእቀትላ በጽምእ

Hos 2:4 ወኢይሣሀሎሙ እንከ ለደቂቃ እስመ ትውልደ ዘማ እሙንቱ

Hos 2:5 እስመ ዘመወት እሞሙ ወአስተኃፈራቶሙ ወለዲቶሙ እስመ ትቤ አሐውር እትልዎሙ ለመሐዛንየ እለ ይሁቡኒ ስቲየ ወመብልዕየ ወይዔርዙኒ አልበስየ መሞጥኅየ ወይሁቡኒ ቅብ(እ)የ ወኵሎ ተድላየ

Hos 2:6 በእንተ ዝንቱ ናሁ አነ አኀጽር ፍኖታ በሦክ ወእፌጽም መንገዳ ወተኀጥእ እንከ ምዕራፈ

Hos 2:7 ወትዴግኖሙ ለመሐዛኒሃ ወኢትእኅዞሙ ወተኀሥሦሙ ወኢትረክቦሙ ወትብል አሐውር እንከ ኀበ ምትየ ዘትካት እስመ ይኄይሰኒ ቀዲሙ እምይእዜ

Hos 2:8 ወይእቲሰ ኢያእመረት ከመ አነ ወሀብክዋ እክለ ወወይነ ወቅብኣ ወአብዝሐት ላቲ ወርቀ ወይእቲሰ ወርቃ ወብሩራ ገብረት ለበዓል

Hos 2:9 ወበእንተ ዝንቱ እትመየጥ ወአስተጋብእ እክልየ ዘበበ ጊዜሁ ወወይንየ ዘለለ ዕለቱ ወእሰልባ አልባሲሃ ወማዋጥኂሃ ከመ ኢትከድን ኃፍረታ

Hos 2:10 ወናሁ ይእዜ እከስታ ኃፍረታ በቅድመ መሓዛኒሃ ወአልቦ ዘያድኅና እምእዴየ

Hos 2:11 ወእመይጥ ኵሎ በዓላቲሃ ወፍሥሐሃ ወኣስህርቲሃ ወሰናብቲሃ ሕገጊሃ

Hos 2:12 ወኣጠፍእ ወይና ወበለሳ ወኵሎ ዘትቤ ደነስየ ውእቱ ዘወሀቡኒ መሐዛንየ ወእነብር ስምዑ ይኩና ወይበልዓ አራዊተ ገዳም ወአዕዋፈ ሰማይ ወአራዊተ ምድር

Hos 2:13 ወእትቤቀል መዋዕለ በዓሊም ዘሦዐት ሎሙ ወተሰርገወት አዕኑጊሃ ወባዝግናሃ ወሖረት ወተለወቶሙ ለማሐዛኒሃ ወሊተሰ ረስዐተኒ ይቤ እግዚአብሔር

Hos 2:14 በእንተ ዝንቱ ናሁ አንጎግዋ ወእሬስያ ከመ በድው ወአዘነግዓ ልባ

Hos 2:15 ወእሁባ ጥሪተ ዘእምህየ ወእከሥት ምክራ በቈላተ ናኮር ወተኀሥር በህየ ከመ አመ መዋዕለ ንእሳ ወከመ አመ ተዐርግ እምግብጽ

Hos 2:16 ወይከውን ይእተ ዕለተ ይቤ እግዚኣብሔር ወትብለኒ ምትየ ወኢትብለኒ በዓሌም

Hos 2:17 ወእሥዕሮሙ አስማቲሆሙ ለበዓሌም እምአፉሃ ወኢትዜከሮሙ እንከ አስማቲሆሙ

Hos 2:18 ወእትካየድ ኪዳነ ይእተ አሚረ ምስለ አራዊተ ገዳም ወምስለ አዕዋፈ ሰማይ ወምስለ አራዊተ ምድር ወእስዕር ቀስተ ወኲናተ ወፀበኢተ እምድር ወአነብረኪ ተአሚነኪ

Hos 2:19 ወእፍሕረኪ ሊተ ብእሲተ ለዓለም ወእፍሕረኪ ሊተ በጽድቅ ወበርትዕ ወበሣህል ወበምሕረት

Hos 2:20 ወእፍኅረኪ ሊተ በሃይማኖት ወታአምርዮ እንከ ለእግዚኣብሔር

Hos 2:21 ወይከውን ይእተ ዕለተ ይቤ እግዚአብሔር እሰጠዋ ለሰማይ ወሰማይኒ ትሰጠዋ ለምድር

Hos 2:22 ወምድርኒ ትሰጠዎ ለእክል ወለወይን ወለቅብእ ወእሙንቱኒ ይሰጣውዎ ለኢይዝራኤል

Hos 2:23 ወእዘርእ ሊተ ውስተ ምድር ወአፈቅራ ለእንተ ኢኮነት ፍቅርትየ ወእብሎ ሕዝብየ ለዘኢ(ኮነ) ሕዝብየ ወውእቱ ይብለኒ እግዚእየ ወአምላኪየ አንተ

Hos 3:1 ወይቤለኒ እግዚአብሔር አፍቅር ብእሲተ እንተ ባቲ እከይ ወዝሙት በከመ አፍቀሮሙ ለደቂቀ እስራኤል ወእሙንቱሰ ይኔጽሩ ኀበ አምላክ ነኪር ወያፈቅሩ ዘያወፍር ሐፍስ ምስለ ዘቢብ

Hos 3:2 ወተዐሰብኩ ሊተ በዓስር ወኃምስ ጠፋልሕ ወበመስፈርተ ጎሞር ሰገመ ወበመስፈርተ ኔባል ወይነ

Hos 3:3 ወእቤላ ንበሪ ምስሌየ ብዙኃ መዋዕለ ወኢትዘምዊ ወኢታብኢ ካልኣ ብእሴ ወአነ እሄሉ ምስሌኪ

Hos 3:4 እስመ ብዙኅ መዋዕል ይነብሩ ደቂቀ እስራኤል ዘእንበለ ንጉሥ ወዘእንበለ መልአክ ወዘእንበለ መሥዋዕት ወዘእንበለ ካህነት ወዘእንበለ ራእይ ዘአልቦ ኤፉድ ወዘአልቦ ሱራፌን

Hos 3:5 ወእምዝ ይትመየጡ ደቂቀ እስራኤል ወያኀሥዎ ለእግዚአብሔር አምላኮሙ ወለዳዊት ንጉሦሙ ወይዜከርዎ ለእግዚአብሔር ወለሠናይቱ በደኃሪ መዋዕል

Hos 4:1 ስምዑ ቃለ እግዚአብሔር ደቂቀ እስራኤል እስመ ይትዋቀሶሙ እግዚአብሔር ለእለ ይነብሩ ውስተ ምድር እስመ አልቦ ምሕረት ወአልቦ አእምሮ እግዚኣብሔር ውስተ ምድር

Hos 4:2 ዘእንበለ ሐሰት ወቀትል ወስርቅ ወዝሙት መልአ ምድረ ወይዴምሩ ደመ ምስለ ደም

Hos 4:3 በእንተ ዝንቱ ትላሑ ምድር ወትውሕድ ምስለ ኵሎሙ እለ ይነብሩ ውስቴታ ምስለ አራዊተ ገዳም ወምስለ አዕዋፈ ሰማይ ወአራ(ዊ)ተ ምድር ወየኀልቁ ዓሣተ ባሕር

Hos 4:4 ወአልቦ እንከ መኑሂ ዘይትዋቀስ ወአልቦ ዘይዛለፍ ወኢመኑሂ ወሕዝብየሰ ከመዝ ይትዋሣእ ወከህን

Hos 4:5 ወይደክም መዐልተ ወይደዊ ነቢይ ምስሌሁ ሌሊተ ወትመስል እምክሙ

Hos 4:6 ወይመስሉ ሕዝብየ ከመ ዘአልቦ ልብ እስመ ለከሂ ኀደገከ ልብከ ወአነሂ ኀደጉከ ወኢትሡዕ ሊተ እስመ ረሳዕከ ሕገ አምላክከ ወአነሂ እረስዖሙ ለደቂቅከ

Hos 4:7 በከመ ብዝኆሙ ከማሁ አበሱ ሊተ ወእሬስዮ ኃሳረ ለክብሮሙ

Hos 4:8 ወትበልዖሙ ኃጢአቶሙ ለሕዝብየ ወይነሥእዋ ለነፍሶሙ በጌጋዮሙ

Hos 4:9 ወይከውኑ በከመ ዝንቱ ሕዝብ ከማሁ ካህን ወእትቤቀሎ በፍኖቶሙ ወእትፈደዮሙ አስተዳጕ ጾቶሙ

Hos 4:10 ወይበልዑ ወኢ(ይ)ጸግቡ ወዘመዉ ወኢ(ይ)ረትዑ እንከ እስመ ሐደግዎ {ለእግዋ} ለእግዚአብሔር ከመ ይዕቀቡ

Hos 4:11 ዝንተ ወስታየ ወስካረ እስመ አፍቀረ ልቦሙ ለሕዝብየ

Hos 4:12 በሰገል ይሴአል ወበበትር ይዘብጥዎ በመንፈስ ዝሙት ስሕቱ ወዘመዉ እምአምላኮሙ

Hos 4:13 ወይሠውዑ ውስተ አድባር ወዘብሑታኅተ ኦም ወታሕተ ጽላሎተ ዕፅ እስመ ሠናይ ጽላሎቱ በእንተ ዝንቱ ይዜምዋ ወአዋልዲክሙ ወይትመሐዛ መራዕዊክሙ

Hos 4:14 ወይጌሥጾሙ ለአዋልዲክሙ ሶበ ዘመዋ ወኢለመራዕዊክሙ ሶበ ተመሐዛ እስመ ተደመሩ ምስለ ዘማዊያን ወሦዑ ምስለ ሕጉላን ወሕዝብ ዘይሌቡ ተደምረ ምስለ ዘማ

Hos 4:15 ወአንተሂ እስራኤል ኢትእበድ ወአንተሂ ይሁዳ ኢትሑር ጌ(ል)ገላ ወኢትዕርግ ቤተል ዐመፃ ወኢትምሐሉ በእግዚአብሔር ሕያው

Hos 4:16 እስመ እጐልት እንተ ትሰክብ ሰከበ እስራኤል ወናሁ ይእዜ ይሬዕዮሙ እግዚአብሔር ከመ አባግዕ ውስተ ጺኦት

Hos 4:17 ከማሆሙ ለጣዖተ ኤፍሬም ወሤመ ሎቱ ዕቅፍተ

Hos 4:18 ወአብደሮሙ ለከናኔዎን ዘምዎ ዘመዉ ወአብደሩ ኃሳረ በእከዮሙ

Hos 4:19 ወበዕልወተ ነፍሶሙ እንተ ውእቱ ዘውስተ ክነፊሃ ወይትኃፈሩ በውስተ መሥዋዐቲሆሙ

Hos 5:1 ስምዑ ዘንተ ካህናት ወአጽምእዎ ቤተ እስራኤል ወይሰምዕዎአ አብያተ ነጋሢ እስመ በእንቲአክሙ ውእቱ ዝንቱ ኵነኔ እስመ መስገርተ ኮንዎ ለዘ ያስተኃይድ ወከመ መሥገርት እንተ ሰፍሑ ያሠግሩ ባቲ

Hos 5:2 እለ ይንዕዉ ነዓዊያተ ተከልዋ ወአንሰ መገሥጽክሙ

Hos 5:3 አነ አእመርክዎ ለኤፍሬም ወለእስራኤልኒ ኢይርኅቅ እምኔየ እስመ ይእዜ ዘመወ ኤፍሬም ወረኵሰ እስራኤል

Hos 5:4 ወሜጡ ልቦሙ ከመ ይግብኡ ኀበ አምላኮሙ እስመ መንፈሰ ዝሙት ላዕሌሆሙ ውእቱ ወኢያእምርዎ ለእግዚአብሔር

Hos 5:5 ወኃሳሩ ለእስራኤል ወጽእለቱ ውስተ ገጹ ወይደክሙ እስራኤል ወኤፍሬም በጌጋዮሙ ወይደዊ ይሁደኒ ምስሌሆ[ሙ]

Hos 5:6 ወምስለ አልህምት ወአባግዕ ወየኀውሩ ይሕሥሥዎ ለእግዚአብሔር ወኢይረክብዎ እስመ ኀደጎሙ

Hos 5:7 {እስመ} እስመ ዐለውዎ ለእግዚአብሔር ወተና(ከ)ርዎ ወውሉደ ነኪር ኮንዎ ወናሁ ይእዜ ይበልዖሙ አናኴዕ ለርስቶሙ

Hos 5:8 ይነፍኁ ቀርነ ውስተ አውግር ወውዑ ውስተ አድባር ወስብኩ ውስተ ቤተ ኀበ ኀስር ብንያም

Hos 5:9 ወኤፍሬምኒ ለሙስና ኮነ በመዋዕለ ይዛልፍዎሙ ውስተ ሕዝበ እስራኤል ወበህየ አርአይኩ እሙነ

Hos 5:10 ወኮኑ መላእክተ ይሁዳ ከመ ዘይትዐዶ ወሰነ ወእክዑ መዐትየ ላዕሌሆሙ ከመ ማይ

Hos 5:11 ተኀየሎ ኤፍሬም ለዕድው ወኬድዎ ለፍትሕ እስመ አሐዝዎ ይትልው ከንቶ

Hos 5:12 ወአነ ከመ ሀከክ ለኤፍሬም ወከመ ቀስት ለቤተ ይሁዳ

Hos 5:13 ወርእያ ኤፍሬም ለደዌሁ ላጻዕሩ ይሁዳ ርእያ ወሖረ ኤፍሬም ኀበ ፋርስ ወፈነወ ተናብ(ል)ተ ኀበ ንጉሠ ኢያራም ወውእቱሂ ኢክህለ ፈውሶተክሙ ወኢኀልቀ ሕማም እምኔክሙ

Hos 5:14 እስመ አነ እከውኖሙ ከመ ነምር ለኤፍሬም ወከመ አንበሳ ለቤተ ይሁዳ ወአነ እመሥጦሙ ወእነሥኦሙ ወአልቦ ዘያድኅኖሙ

Hos 5:15 ወእሰወጥ ወአሐውር ቤትየ እስከ አመ ይጠፍኡ ገጽየ

Hos 6:1 በምንዳቤሆሙ ወይገይሱ ኀቤየ ወይቤሉ ንሑር {ወእ}ትመየጥ ኀበ እግዚአብሔር አምላክነ እስመ ውእቱ ቀሠፈነ ወይፌውሳነ ወአቍሰላነ ወይሰርየነ

Hos 6:2 ወየሐይወነ በሰኑይ መዋዕል ወአመ ሣልስት ዕለት ንትነሣእ ወነሐዩ በቅድሜሁ

Hos 6:3 ወናአምር ወንዴግን ከመ ናእምሮ ለእግዚአብሔር ከመ ጎሕ ድልወ ንረክቦ ወይመጽእ ከመ ዝናመ ክረምት ቀዳሚ ወደኃሪ (ላዕለ) ምድር

Hos 6:4 ምንተ እገብር ለከ ይሁዳ ናሁ ሣልስክሙሰ ከመ ደመና ነግህ ወከመ ጠለ ጽባሕ እንተ ተሐውር

Hos 6:5 በእንተ ዝንቱ ዐፀድክዎሙ ለነቢያቲክሙ ወቀተልክዎሙ በቃለ አፉየ ወይወፅእ ፍትሕየ ከመ ብርሃን

Hos 6:6 እስመ ምጽዋተ አበድር እምነ መሥዋዕት ወአእምሮ እግዚኣብሔር እምነ ቍርባን

Hos 6:7 ወእሙንቱሰ ኮኑ ከመ ብእሲ ዘየዐሉ መሐላሁ ወበህየ ክሕደኒ

Hos 6:8 ገላአድ ሀገር እንተ ትትጌበር ከንቶ ወታኀምጎ ለማይ

Hos 6:9 ወኀይላኒ ከመ ብእሲ ድኩም በከንቱ ካህናት ፍኖተ እግዚኣብሔር ወቀተልዋ ወሰቀይዋ ለሰቂግ እስመ ዐመፃ ገብሩ

Hos 6:10 በቤተ እስራኤል ርኢኩ በህየ ዝሙተ ኤፍሬም ግሩም ወረኵሱ እስራኤል ወይሁዳኒ

Hos 6:11 አኀዘ መቅሥም ለከ አመ መጠውኩ ፄዋ ሕዝብየ

Hos 7:1 ወሶበ ፈወስክክዎ ለእስራኤል ወተከሥተ ዐመፃሁ ለኤፍሬም ወእከየ ሰማርያ እስመ ሐሰተ ተገበሩ ወይበውእ ሠራቂ ኀቤሁ ወይትፌየት ወይሰልብ በፍኖት

Hos 7:2 ከመ ያኅስሩ ማኅሌቶሙ ከመ ይኅልዩ በልቦሙ ተዘከርኩ ኵሉ እእከዮሙ ወይእዜ የዐግቶሙ ኵሎ ጌጋዮሙ በቅድመ ገጽየ ወኮኖሙ

Hos 7:3 ወተፈሥሑ ነገሥት በእኩዮሙ ወመላእክትኒ በሐሰቶሙ

Hos 7:4 እስመ ኵሎሙ የሐውሩ ብእሲተ ብእሲ ከመ እቶን ዘአንደዱ ለሐቢዝ ዘያንበለብል ነዱ እምኀሪጽ ልዉስ እስከ ትብሕኡ

Hos 7:5 መዋዕለ ነገሥትክሙ አሓዙ መላእክት ይትመዐዑ ወመላእክት እምወሰን ሰፉሕ እዴሆሙ ምስለ ስኁፃን

Hos 7:6 እስመ ነደ ልቦሙ ከመ እቶን ሶበ ነጽሖሙ ኵላ ሌሊተ ኤፍሬም ጸግበ ንዋመ ወበጽባሕ ተወልደ ወነ{.}ዱ ከመ ነበልባለ እሳት

Hos 7:7 ኵሎሙ ወውዕዩ ከመ እቶን ልቦሙ ወበልዐቶሙ እሳት ለመኳንንቲሆሙ ወወድቁ ኵሎሙ ነገሥቶሙ ወአልቦ እንከ ዘይጼወዐኒ

Hos 7:8 ኤፍሬም ተደመረ ምስለ ሕዝቡ ኤፍሬም ኅቡአቲከ ገፍተአተከ

Hos 7:9 ወበልዖ ወበልዖ ፀር (ለ)ኀይሉ ወውእቱሰ ኢያእመረ ወበቈለ ሲባቱሂ ወዓዲ ኢለበወ

Hos 7:10 ወያሐስርዎ ወይጼእልዎ ውስተ ገጹ ለእስራኤል ወኢተመይጡ ኀበ እግዚአብሔር አምላኮሙ ወበዝንቱ ኵሉ ኢኀሠሥዎ

Hos 7:11 ወኮነ ኤፍሬም አብድ ከመ ርግብ ዘአልቦ ልብ ለግብጽ ይጼውዕዎሙ ወኀበ ፋርስ የሐውሩ

Hos 7:12 ወበከመ የሐውር ኩማሁ እዌሩ ላዕሌሆሙ መሥገርትየ ከመ አዕዋፈ ሰማይ ወአወርዶሙ ወእቀሥፎሙ ውስተ እዘኒሆሙ በምንዳቤ

Hos 7:13 አሌሎሙ እስመ ነገዱ እምኔየ ድንጉፃኒሆሙ እሙንቱ እስመ አበሱ ላዕሌየ ወአንሰ አድኀንክዎሙ ወእሙንቱሰ ሐመዩኒ በኀሰቶሙ

Hos 7:14 ወይጸርኁ ኀቤየ በልቦሙ ዳእሙ ይግዕሩ በውስተ ምስካቦሙ በእንተ እክል ወወይን ይትቃተሉ

Hos 7:15 ወይትገሠጹ በኀቤየ ወአነ አጽናዕኩ መዝራዕቶሙ ወላዕሌየ መከሩ እኩየ

Hos 7:16 ወተመይጡ ውስተ ከንቱ ወኮኑ ከመ ቀስት ጠዋይ ወይወድቁ በኲናት መላእክቲሆሙ በእንተ እበደ ልሰኖሙ ከማሆሙ ዐመፃሆሙ በምድረ ግብጽ

Hos 8:1 ውስተ ሕፅኖሙ ከመ መሬት ወከመ ንስር ዲበ ቤተ እግዚኣብሔር እስመ ዐለው ኪዳንየ ወአበሱ ላዕሌየ ሕግየ

Hos 8:2 ይኬልሑ ሊተ ወይብሉኒ አእመርናከ እግዚኦ

Hos 8:3 እስመ እስራኤል አግብኡ ሠናይቶ ወደንገፁ ፀሮሙ ወይዴግኑ ብሔሮሙ

Hos 8:4 ወይነግሡ ለርእሶሙ ወአበዩ እንቲአየ ወኢያእመሩኒ መጠኑ ወገብሩ አማልክተ ወርቆሙ ወብሩሮሙ ከመ ይሠረዉ

Hos 8:5 ሚጢ ላህመኪ ሰማርያ ወተ{.}ሐ(ወ)ከት መዐትየ ላዕሌሆሙ እስከ ማእዜኑ ኢይክል ነጺሐ

Hos 8:6 በውስተ እስራኤል ወውእቱኒ ፀራቢ ዘገብሮ ወኢኮነ አምላከ እስመ ሰኰየ ላህመኪ ሰማርያ

Hos 8:7 እስመ ዘርኡ ለዐባር ወይትመየጦሙ ለኀሳር ወከላስስቲሆሙ ኒ አልቦ ኀይል ወኢይወፅእ ኀሪጽ እምውስቴቱ ወእመኒ ወጽአ ፀር ይበልዖ

Hos 8:8 ተሰጥመ እስራኤል ወኮነ ግተተ በውስተ አሕዛብ

Hos 8:9 እስመ ዐርጉ እሙንቱ ፋርስ ሠረጸ ኤፍሬም ላዕሌሁ ወአፍቀረ ሊተ አምኃ

Hos 8:10 በእንተ ዝንቱ ይሜጥዎሙ ለአሕዛብ ይእዜ እትሜጠዎሙ ይሴኵሱ ሕቀ ከመ ይቅብኡ ንጉሠ ወመልአከ

Hos 8:11 እስመ አብዝኀ ኤፍሬም ምሥዋዓቲሁ ለኀጢአት ወገብረ ሎቱ መሥዋዕተ ፍቁር

Hos 8:12 Vacat

Hos 8:13 ወእመኒ ሦዑ መሥዋዕተ ወበልዑ ሥጋ ኢይትዌከፎሙ እግዚአብሔር ይእዜ ይዜከር ሎሙ ኃጢአቶሙ ወይትቤቀሎሙ በጌጋዮሙ ወእሙንቱሰ ተመይጡ ውስተ ግብጽ ወበልዑ ኵስሐ በፋርስ

Hos 8:14 ወረስዖ እስራኤል ለፈጣሪሁ ወሐነጸ ለጤሜን ወይሁዳኒ አብዝኀ አህጉረ ወጥቅመ ወ(እ)ፌኑ እሳተ ውስተ አህጉሪሁ ወትበልዖን መሰረታቲሆን

Hos 9:1 ወኢትትፌሣሕ ወኢትት(ሐሣር) እስራኤል ከመ አሕዛብ እስመ ዘመውከ እምአምላክከ ወአፍቀርከ ሀብተ ዘእምኵሉ ዐውደ እክል

Hos 9:2 ወምክያደ ወይን ወኢያእመሮሙ ወይንኒ ሐሰዎሙ

Hos 9:3 ኀበ ይነብሩ ምድረ እግዚአብሔር ወነበረ ኤፍሬም ግብጽ በፋርስ ኵስሐ ይበልዑ

Hos 9:4 ወኢያወጽሑ ለእግዚአብሔር ወይነ ወኢያሴንዩ ሎቱ መሥዋዕቶሙ ከመ ሕብስት ላሕመ ወኵሉ ዘበልዖ ይረኵስ እስመ ኅብስቶሙኒ ለነፍሶሙ ወኢይበውእ ቤተ እግዚአብሔር

Hos 9:5 ምንተ ይገብር በዕለተ ሕጎሙ ወአመ ዕለተ በዓለ እግዚአብሔር

Hos 9:6 በእንተ ዝንቱ ናሁ የሐውሩ እምኃሳሮሙ ለግብጽ ወይትሜጠዎሙ ሜምሮስ ወይቀብሮሙ ምክማስ ወርቆሙ ብድብደ ወይወርሦ ውስተ አብያቲሆሙ

Hos 9:7 በጽሐ መዋዕላ ፍዳ ወይደዊ እስራኤል ከመ ነቢይ ዘይቀውም ወከመ ብእሲ ዘይለብስ መንፈሰ ወብዙኀ ጌጋይከ አብዛኅከ ቍጥዓከ

Hos 9:8 ኤፍሬም ሰብአ ዓይን ወነቢይ ምስለ እግዚአብሔር መስገርት እኪተ ውስተ ኵሉ ፍናዊሁ ርኵሶሙ አንበሩ ቤተ እግዚአብሔር

Hos 9:9 ወሐስሩ ከመ መዋዕለ በዓሌም ወናሁ ይዜከር ሎሙ ኀጢአቶሙ ወይትቤቀሎሙ በጌጋዮሙ

Hos 9:10 ከመ አስካል በገዳም ረከቦሙ ለእስራኤል (ወ)ከመ ቀምሐ በለስ በገዳም ክረምተ ርኢክዎሙ ለአበዊክሙ ወእሙንቱሰ ቦኡ ቤተ ብዔል ፌጎር ወተናገሮሙ ለኀሳሮሙ ወኮነ ሰቆረረ ፍቁራነ

Hos 9:11 ኤፍሬም ከመ ዖፍ ሰረረ ክብሮሙ እምፀኒስ ወወሊድ ወማሕምም

Hos 9:12 ወእመኒ አልሀቁ ውሉዶሙ ያጠፍእዎሙ እምሰብእ ወዓዲ አሌሎሙ ሥጋየ ውእቱ

Hos 9:13 ኤፍሬም ዘእምውስቴቶሙ በከመ ረኵሱ ውስተ ማዕገት አስተጋብኡ ውሉደክሙ ወኤፍሬም አውፅአ ደቂቆ ይርግዝዎሙ

Hos 9:14 ወሀቦሙ እግዚአብሔር ወምንተ ትሀቦሙ ሀቦሙ ማኅፀነ መካነ ወአጥባተ ይቡሰ

Hos 9:15 ኵሎ እከዮሙ በገልገላ እስመ በህየ ጸላእክዎሙ በእንተ እከየ ምግባሮሙ ወእሰድዶሙ እምአብያቲሆሙ ወኢይደግም እንከ አፍቅሮቶሙ እስመ ኵሎሙ መላእክቲሆሙ ዐላዊያን

Hos 9:16 ደወየ ኤፍሬም ወየብሰ ሥረዊሁ ወኢይፈሪ እንከ ወእመኒ ወለደ ወልደ እቀትል ዘወፅአ እከርሦሙ ፍትወት

Hos 9:17 ገደፎሙ እግዚአብሔር እስመ ኀደግዎ ወአበዩ ሰሚዖቶ ወይከውኑ እምውስቴቶሙ መታሕላነ ውስተ አሕዛብ

Hos 10:1 ዐፀደ ወይን ዘሠረጸ እስራኤል ወሠምረ ፍሬሁ ወበከመ ብዝኀ ፍሬሆሙ ከማሁ አብዝኁ መሥዋዕቶሙ ወበአምጠነ ስነ ግኅደሩ ኀነጹ ኀውልተ

Hos 10:2 ወተናፈቁ ልቦሙ ይእዜ ይጠፍኡ ለሊሁ ነሰተ መሥዋዓቲሆሙ ወያሕስሩ ምስሌሆሙ

Hos 10:3 ወናሁ ይብሉ አልብነ ንጉሥ እስመ ኢፈርህዎ ለእግዚአብሔር ወንጉሥኒ ምንተ ይረስየኒ

Hos 10:4 ዘይትናገር ቃለ ምክንያተ ሐሰት ወይትካየድ ኪዳነ ወያበቍል ፍትሐ ከመ ሣዕር ዘምሉእ ውስተ ገራህት በገዳም

Hos 10:5 ለላህም ቤቶ ኀበ ይነብሩ ሰብአ ሰማርያ እስመ ለሐዎ ሕዝብ ወበከመ አእመርዎ ከማሁ ይስሕቱ ዲበ ክብሩ እስመ ሰላቦሙ ወፈለሰ እምኔሆሙ

Hos 10:6 ወኪያሁኒ ሐመይዎ ወወሰድዎ ብሔረ ፋርስ አምኃሁኒ ለኢያርም ንጉሥ ጸገውዎ ወመጠውዎ ለኤፍሬም ወተኀፍረ እስራኤል በምክሩ

Hos 10:7 ገደፈቶ ሰማርያ ለንጉሣ ከመ ሐሰር ውስተ ገጸ ማይ

Hos 10:8 (ፀጋ) ወይትነሰት አውግረ ጣዖቱ ለእስራኤል (ሠክ) ወአሜከላ ይበቍል ውስተ መሥዋዕቲሆሙ ወይቤልዎሙ ለአድባር ድፍኑነ ወለአውግርኒ ደቁ ላዕሌነ

Hos 10:9 እምአመ አበሰ እስራኤል በአውግሪሁ ህየ አቀሙ ኢረከቦሙ ቀትል ወበውስተ አውግር ወመጽአኒ ወቀሠፎሙ ለደቂቀ ዐመፃ

Hos 10:10 ወይትጋብኡ ላዕሌሆሙ አሕዛብ ሶበ ይጌሥጽዎሙ በክልኤሆን

Hos 10:11 ኤፍሬም እጐልት ፀንስት መፍቀሬ መዊእ ወአንሰ እጼዐን ዲበ መሰንየ ክሳዱ ለኤፍሬም ወእፌጽሞ ለይሁዳ ወያዕቆብሰ ይጸንዕ ለርእሱ

Hos 10:12 ዝርኡ እንከ ጽድቀ ወእርሩ ፍሬ ሕይወት ወአሕትዉ ለክሙ ማኅቶተ ጥበብ ኅሥዎ ለእግዚአብሔር እስከ ይበጽሕ ማእረረ ጽድቅክሙ

Hos 10:13 ለምንትኑ ትከብቱ ዐመፃ ወቀ‹ሠ›ምክሙ ኀጢአተ ወበላዕክሙ ፍሬ ሕይወት እስመ ተወከልከ በሰረገላቲከ ወበባዝኀ ሠራዊትከ

Hos 10:14 ወይትነሣእ ሞት ላዕለ ሕዝብከ ወይወድቁ አረፋቲከ ከመ መልአ ሰለሞን በቤተ ኢዮሮብዓም በመዋዕለ ቀትል ወነጽሑክሙ እምላዕለ ውሉድ

Hos 10:15 ከማሁ እገብረክሙ ቤተ እስራኤል እምቅድመ ኀጢአትክሙ

Hos 11:1 በጽባሕ ይነጽሕዎሙ ለነገሥተ እስራኤል እስመ ሕፃን ውእቱ እስራኤል ወአነ አፍቀርክዎ ወጸዋዕክዎሙ እምግብጽ ለደቂቁ

Hos 11:2 ወበከመ ጸዋዕክዎሙ ከማሁ አበሱ ርሕቁ እምኔየ እምገጽየ እሙንቱስ ለበዓሌም ሦዑ ወለግልፎ የጠኑ

Hos 11:3 ወአነ አዕቀጽክዎሙ ኤፍሬም ወተመጠከዎሙ ዲበ መዝራዕትየ ወኢያእመሩ ከመ ፈወስክዎሙ

Hos 11:4 በውስተ ሙስና ሰብእ ሰፋሕክዎሙ ወበማእሰረ ፍቁርየ ኮንክዎሙ ከመ ዘይጸፍያ ለብእሲ ውስተ መልታሕቱ ወእኔጽር መንገሌሁ ወእብሎ

Hos 11:5 ነበረ ኤፍሬም ውስተ ግብጽ ወእሱር ውእቱ ንጉሥ እስመ አበየ ተመይጠ

Hos 11:6 ወደክመ ኲናት በሀገሩ ወሰዐራ እምእደዊሁ ወይበልዑ እምውዴቶሙ

Hos 11:7 ወሕዝብኒ ስቁል እምነ ምግባሪሁ ወይትመዐዕ ላዕለ ክብሩ ወኢያዐ‹ብ›ዮ

Hos 11:8 እፌኑ እንከ ኤፍሬም ወእሠውቀከ እፎ ኑእሬስየከ እስራኤል ከመ አዳምኑ ወከመ ሶበ ይትመየጥኑ ልብየ እምኔሆሙ ወተሀውከ ንስሐየ

Hos 11:9 ወኢይገብር እንከሰ መቅሠፍተ መዐትየ ወኢየኀድግ ያጥፍእዎ ለኤፍሬም እስመ እግዚአብሔር አነ ወአኮ ሰብእ ወቅዱስሰ በላዕሌከ ወይቤ ኢይባእ ሀገረ

Hos 11:10 አሐውር እትልዎ ለእግዚእ ለእግዚኣብሔር ያድኅነነ ከመ አን(በ)ሳ ይጥኅር ወይደነግፁ ው[ሉ]ደ ማይ

Hos 11:11 ወያነክሩ ከመ ዖፈ ግብጽ ወከመ ርግብ እንተ ብሔረ ፋርስ ወአገብኦሙ ውስተ አብያቲሆሙ ይቤ እግዚአብሔር

Hos 11:12 ሐጸሩነ በሐሰት ኤፍሬም ወቤተ እስራኤል ወይሁዳ በዐመፃ ይእዜ አእመርክዎሙ ይቤ እግዚእ ወሕዝብ ቅዱስ ተሰምየ ለእግዚአብሔር

Hos 12:1 ወኤፍሬምሰ እኩይ ጋኔን ዘይዴግኖ ክብረ ወኵሎ ከንቶ ወሐሰተ አብዝኀ ወተካየደ ኪዳነ ምስለ ፋርስ ወየሐውር ከመ ይምሐርዎ

Hos 12:2 ወይትዋቀስ እግዚአብሔር ምስለ ይሁዳ ወይትቀሎ ለያዕቆብ ወለፍናዌሆሙ ወይፈድዮሙ በከመ ምግባሮሙ

Hos 12:3 በውስተ ከርሥ አዕቀጾ ለእኁሁ በጻማሁ ክህለ ኀበ እግዚአብሔር

Hos 12:4 ወአጽንዓ ወክህለ ምስለ መላእክት በእከዩ ወተጋነዩ ሊተ በውስተ ቤት ኀበ ረከቡኒ ወበህየ ተናገረ

Hos 12:5 እግዚአብሔር አምላክ ዘኵሎ ይመልክ

Hos 12:6 ወአንተሂ ተመየጥ ኀበ አምላከ ጽድቀ ወምጽዋተ ዕቀብ ወትረክብ ኀበ አምላክከ ዘኵሎ ይመልክ

Hos 12:7 ውስተ እዴሁ ለከናአን መዳልወ ዐመፃ አፍቀረ ትእግልተ

Hos 12:8 ወይቤ ኤፍሬም ወዳእሙ ብዕልከ ወረከብኩ ዕረፍተ ለነፍስ ወኢተረክበ ሎቱ እምኵሉ ተግባሩ በእንተ ኀጢአቱ ዘዐመፀ

Hos 12:9 ወአነ እግዚኣብሔር አምላክከ ዘአውፃእኩከ እምድረ ግብጽ ወዓዲ ኣነ አነብረከ ውስተ ተዓይን ከመ አመ መዋዕለ ባዓል

Hos 12:10 ወእትናገሮሙ ለነቢያት ወአነ አብዛኅኩ ራእየ ወተመሰልኩ ባዕደ ነቢያተ

Hos 12:11 ሶበ አኮ ውስተ ገላአድ ውእቱ ባሕቲቱ ወመላእክትኒ ይሰውዑ መሥዋዕቲሆሙ ከመ ማዕናቅ ውስተ ሣዕረ ገዳም

Hos 12:12 ሶርያ ወተቀንየ ያዕቆብ በእንተ ብእሲቱ ወዐሰባ ለብእሲቱ

Hos 12:13 ወበነቢይ አውፅኦ እግዚአብሔር ለእስራኤል እምግብጽ ወበነቢይ ዐቀቦ

Hos 12:14 ተምዕዐ ኤፍሬም ወተቈጠዐ [ወ]ደሙሂ ላዕሌሁ ተክዕወ ወኃሳሩሂ ወይፈድዮ ለኤፍሬም

Hos 13:1 እግዚአብሔር ነስአ ሥርዐተ ለእስራኤል ወረሰዮ ወሞተ

Hos 13:2 ወደገመ አበሱ ወገብሩ ሎሙ ስብኮ እምብሩር በአምሳለ ዘይገብሮ ጸራቢ ወይዘብጦ ሎሙ ወይቤሎ ሡዑ ሰብአ ላህምሰ ሐልቀ

Hos 13:3 በእንተ ዝንቱ ይከውን ከመ ደመና ጽባሕ ወከመ ዝናመ ጎሕ ዛየሐውር ከመ ሐሰረ ዐውድ ዘእክል ወዘይነፍሖ ነፋስ ወከመ ጢሰ እቶን

Hos 13:4 ወአንሰ እግዚአብሔር አምላክከ ዘአጸንዖን ለሰማያት ወአነ ፈጠርክዋ ለምድር ወእደዊየ አቀማ ሐይለ ሰማይ ወአርአይኩክሙ ከመ ኢይትልውዎሙ ወአነ አውፃእኩከ እምድረ ግብጽ ወኢተኣምር እንከ ባዕደ አምላከ ዘእንበሌየ ወአልቦ ዘያድኅን ዘእንበሌየ

Hos 13:5 አነ አእመርኩከ ውስተ በድው ወውስተ ምድር ኀበ ዔልከ

Hos 13:6 በበ መራዕዪክሙ ወጸገብክሙ እስከ ያጠልቀክሙ ወአዕበይክሙ ልበክሙ በእንተ ዝንቱ ረስዑኒ

Hos 13:7 ወእከውኖሙ ከመ አንበሳ ወከመ ነምር ውስተ ፍኖተ ፋርስ

Hos 13:8 ወእትቤቀሎሙ ከመ ድብርኁብ ወእመትር ሥርወ ልቦሙ ወህየ ይበልዖሙ አናብስተ ገዳም ወአራዊተ ገዳም ይትግስው

Hos 13:9 ለኃ(ራ)ከ እስራኤል መኑ ይረድአከ

Hos 13:10 አይቴ ውእቱ ንጉሥከ ዘያድኅነከ በኵሎ አህጉሪከ ዘይትቤቀል ለከ ዝኩ ዘትቤለኒ ሀበኒ ን[ጉሠ] ወመልአከ

Hos 13:11 ወወሀብኩከ በመዐትየ ወበቍጥየ ተዐገስክዋ

Hos 13:12 ለመዐትየ ወመላከ መፃከ ኀጢአቱ ለኤፍሬም ክቡት

Hos 13:13 ወይእኅዞ ማሕምም ከመ እንተ ትወልድ ዝንቱ ወልድከ ጠቢብ ዘኢያጠብዕ በሞተ ወልዱ

Hos 13:14 ወእምእደ ሞት አድኀኖሙ ወእምሲኦል እትቤዘዎሙ አይቴ ውእቱ ኵነኔከ ሞት ወአይቴ ቅንአትከ ሲኦል ተኃብእ ፍሥሐከ እምአዕይንቲየ

Hos 13:15 እስመ ውእቱ ይትፈለጥ እማእከለ አኃዊሁ ወያመጽእ እግዚኣብሔር እምገዳም ነፋሰ ሐሩር ወያየብሶ ሥረዊሁ ወያነጽፍ ዐዘቃቲሁ ወያየብስ ምድራ ወያማስን ኵሎ መሠንየ አብያቲሃ ለሰማርያ

Hos 14:1 እስመ ዐለወቶ ለአምላካ ወይወድቁ በኲናት ኵሎሙ ወይነጽሕዎሙ ለደቂቆሙ ወያነቅዕዎን ለጽኑሳቲሆሙ

Hos 14:2 ተመየጡ እስራኤል ኀበ እግዚአብሔር አምላክክሙ

Hos 14:3 ወበልዎ ተክለ ኀጢአት ወኢትንብቡ ዐመፃ ወንሥኡ ሠናይተ ዘንዔስዮ ፍሬ ከናፍሪነ

Hos 14:4 አሶርሂ ኢያድኅነነ ወአፍራሲነሂ ኢንጼዓን ወኢንብሎሙ እንከ አማልክቲነ ለግብረ እደዊነ ዘበእንቲአከ ይሠሀል እለ ማ(ው)ታ

Hos 14:5 ወእፌውሶሙ ለበሐውርቲሆሙ ወአ(ፈ)ቅሮሙ እሙነ ወናሁ እመይጥ ገጽየ እምኔሆሙ

Hos 14:6 ወእከውኖሙ ከመ ዝናም ለእስራኤል ወይሠር{.}ጽ ከመ ጽጌ ወይጸንዕ ሰረዊሁ ከመ ሊባኖስ

Hos 14:7 ወይወፍር አዕጹቂሁ ወይከውን ከመ ዘይት ሥሙር በመዐዛሁ ከመ ሊባኖስ

Hos 14:8 ወይትመየጡ ወይነብሩ ታሕተ ጸላሎቱ ወየሐይዉ ወይጸግቡ እምስርናዩ ወይሠርጹ ከመ ወይን ዝክሩ ወከመ ወይነ ሊባኖስ

Hos 14:9 ለኤፍሬም ለምንት እንከ ሎቱ ጣዖት ናሁ አንከ አነ አድከምክዎሂ ወአነ (አ)ጸንዖሂ ወአነ አፈርዮሂ ከመ ጽጌ ዘሠምረ ወይትረከብ ፍሬከ ኀቤየ

Hos 14:10 መኑ እንከ ጠቢብ ለዝንቱ ወለበዊ የአምሮ ለዝንቱ እስመ ርቱዓት ፍናዊሁ ለእግዚአብሔር [ወ]ጻድቃን {.}የሐውርዎን ወኃጥአንሰ ይስእንዎን